**ZAKLJUČCI**

sa sjednice Učiteljskog vijeća održane u **srijedu, 9. studenog 2022.** godine u 18.15 sati u

prostorijama OŠ-SE Belvedere, Kozala 41, Rijeka

Prisutni članovi: 26

Odsutni: 6 (opravdano)

DNEVNI RED:

**1) Pripreme za 75.tu godišnjicu rada škole**

**2) Odlazak na seminar, viši razredi**

**3) Razne informacije i dogovori**

**Ad. 1)** Ravnatelj je najavio da je potrebno napraviti plan za obilježavanje proslave 75.te godišnjice rada škole. To je veliki dan za školu, a škola dobiva i materijalna sredstva od Talijanske Unije ( 3.500 eura) i od Ministarstva znanosti i obrazovanja 10.000 kn.

22.5.2022. obilježit ćemo Dan škole i 75.tu godišnjicu rada škole jer se upravo taj dan u spisima spominje kao dan kada je škola službeno započela s radom.

**Ad. 2)** Ravnatelj se obratio profesorima predmetne nastave s pozivom na prisustvovanje seminarima.

**Ad. 3)**

Oslikavanje vanjskog zida: vanjski zid škole će se pobijeliti a onda ce učenici škole pod vodstvom prof. likovne kulture i učiteljica iz PB oslikati zid na temu "4 godišnja doba".

integrirani dan 23.11.2022.

Niža razredna odjeljenja imati će taj dan radionice od 8-10 sati a onda će se gledati utakmica (likovna, literarna, kreativna na temu hrvatske nogometne reprezentacije).

Viši razredi dogovoriti će aktivnosti za radionice koje će se provoditi do 10 sati i onda će gledati utakmicu.

23.11.2022.nakon Integriranog dana profesori predmetne nastave ostaju u školi od 13-14 sati te uređuju svoje učionice.

16.12.2022.svi učenici od 5.-8.razreda pogledat će "Čarobnu frulu".

7.12.2022. u 12 sati , predstava “Mali princ” od 5.-8.razreda i učenici 1.a i 3.a "Magic show" predstava u školi za sve niže razrede. Termin gledanja dogovorit će se naknadno.

Provjeriti potpunost Pravilnika o kućnom redu škole objavljenog na web stranici škole (ravnatelj škole)

Prodajna izložba organizirati će se u prosincu na Dan otvorenih vrata. Sudjeluju svi učenici.

Sjednica je završena u 19.30 sati.